stanford-oval/wikipedia huggingface dataset:
Karhusaari (Helsinki)

| Karhusaari> Björnsö |
| --- | --- |
 Ilmakuva Karhusaaresta
 Kaupungin kartta, jossa Karhusaari korostettuna.  Helsingin kaupunginosat
Kaupunki:  Helsinki
Suurpiiri:  Östersundomin suurpiiri
Koordinaatit:  60°15′N, 25°13′E
Kaupunginosa nro:  58 (peruspiiri 801)
Pinta-ala:  1,58 km² 
Väkiluku:  412 (31.12.2018)
Väestötiheys:  261 as./km²
Osa-alueet:  ei ole
Postinumero(t):  00890
Lähialueet:  Östersundom, Talosaari, Sipoo
Karhusaari (ruots. Björnsö) on saari ja Helsingin 58. kaupunginosa Östersundomin suurpiirissä Helsingin itäosassa. Se kuului Sipooseen, kunnes se vuoden 2009 alusta liitettiin Helsinkiin. Valtioneuvosto hyväksyi liitoksen selvitysmiehen esityksen mukaisesti 28. kesäkuuta 2007. Korkeimman hallinto-oikeuden hylättyä 15. tammikuuta 2008 alueiden siirrosta tehdyt valitukset Karhusaaren alue muiden selvityksessä osoitettujen alueiden ohella liitettiin Helsinkiin 1. tammikuuta 2009.
Karhusaaren 1,58 neliökilometrin laajuisessa kaupunginosassa asui vuoden 2018 lopussa 412 henkeä. Työpaikkoja oli vuoden 2017 lopussa 87.
Östersundomin peruspiiri (801) on yksi Helsingin vauraimmista alueista; vuonna 2017 asukkaiden vuositulo oli keskimäärin 60 366 euroa ja työttömyysaste kaupungin alhaisimpia. Östersundomin väestö on hieman nuorempaa kuin kaupungissa keskimäärin. Karhusaaren, kuten muunkin Östersundomin peruspiirin, rakennuskanta muodostuu lähinnä pientaloista (peruspiirissä n. 80 % rakennuksista pientaloja). Vuokra-asuntojen osuus kaikista asunnoista on kaupungin peruspiirien pienimpiä. Vuoden 2018 lopussa peruspiirin asumisväljyys oli 55,8 neliömetriä asukasta kohden ja asuntojen keskikoko 160,7 neliömetriä.
Saarella sijaitsee myös Vantaan seurakuntien omistama Kuntokallion kurssikeskus. Saarelle on tieyhteys seututieltä 170. Karhusaareen liikennöi Helsingin seudun liikenteen linja 831K.
MediEvil 2

| MediEvil II |
| --- | --- |

Kehittäjä:  SCE Studio Cambridge
Julkaisija:  Sony Computer Entertainment
Säveltäjä:  Andrew Barnabas ja Paul Arnold
Pelisarja:  MediEvil
Julkaistu:   5.lokakuuta 2000
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
MediEvil 2 on SCE Studio Cambridgen kehittämä ja Sony Computer Entertainmentin julkaisema toimintaseikkailupeli, joka on julkaistu vuonna 2000 PlayStationille.
MediEvil 2 on MediEvilin (1998) jatko-osa. Jatko-osa keskittyy vuoteen 1886.
Pelaaminen

Peli on yhdistelmä beat 'em up:ia, pulmapeliä ja tasohyppelyä.
Tarina

Peli sijoittuu 500 vuotta ensimmäisen MediEvilin tapahtumien jälkeen, jolloin lordi Palethron on löytänyt Zarokin loitsukirjan. Lordi Palethron herättää kuolleet ihmiset taas henkiin.
Peli käynnistyy, kun Sir Daniel huomaa olevansa taas elävien kirjoissa. Hän tapaa ensimmäiseksi haamu Winstonin, joka selittää hänelle, mitä on tapahtunut. Myöhemmin Dan kohtaa myös professori Hamilton Kiftin, joka auttaa pelaajaa saamaan esimerkiksi uusia aseita.
Vastaanotto

IGN antoi pelille arvosanan 8.4/10 arvostelussaan.
Aiheesta muualla

MediEvil II MobyGamesissa (englanniksi)
Kamiennik

| Kamiennikin kunta (Gmina Kamiennik) |
| --- | --- |
 Chociebórzin kylää
 vaakuna
   Kunnan sijainti Nysan piirikunnassa
 Kamiennikin kunta
 Koordinaatit: 50°34′N, 17°09′E 
Valtio:  Puola
Voivodikunta:  Opole
Piirikunta:  Nysa
 – Kunnanjohtaja:  Kazimierz Cebrat
Pinta-ala:  
 – Kokonaispinta-ala:  89 km²
Väkiluku (2020):  3 407
 – Väestötiheys:  38 as./km²
Postinumero:  48-387, 48-388
Suuntanumero(t):  (+48) 77
Rekisterikilpi:  ONY
 
 Verkkosivut 
Infobox OKVirheellinen NIMI-arvo: 
Kamiennik on maalaiskunta Nysan piirikunnassa Puolassa. Sen väkiluku oli vuoden 2020 lopussa 3 407. Kunnan hallintokeskus on Kamiennikin kylä.
Kunnan kartta
Kamiennikin kunta jakautuu seuraaviin 13 kylään: Białowieża, Chociebórz, Cieszanowice, Goworowice, Kamiennik, Karłowice Małe, Karłowice Wielkie, Kłodobok, Lipniki, Ogonów, Szklary, Wilemowice sekä Zurzyce. Kunnan pinta-ala on noin 89 neliökilometriä. Se rajautuu Przewornon, Ziębicen, Otmuchówin, Pakosławicen ja Grodkówin kuntiin. Kamiennikin kunnan alue sijaitsee fyysis-maantieteellisesti Niemczan-Strzelinin kukkuloilla. Sen pinta-alasta noin 74 prosenttia on maatalousmaata ja noin 16 prosenttia metsää.
Kamiennikin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 3 882. Vuoden 2019 joulukuussa 50,1 prosenttia kunnan asukkaista oli naisia ja 49,9 prosenttia miehiä. Alle 18-vuotiaat muodostivat kunnan väestöstä 15,5 prosenttia, työikäiset 62,9 prosenttia ja eläkeikäiset 21,6 prosenttia. Väestön keski-ikä oli 42,4 vuotta. Kunnan työttömyysaste oli vuoden 2019 lopussa 11,7 prosenttia.
Aiheesta muualla

Kuvia tai muita tiedostoja aiheesta Kamiennikin kunta Wikimedia Commonsissa
Gmina Wiejska Kamiennik (pdf) Opolen tilastokeskus. (puolaksi)
Kelttiläinen tiikeri

”Kelttiläinen tiikeri” on termi, jolla on kuvattu Irlannin nopeaa taloudellista nousua 2000-luvun alussa. Itse termi on väännös ilmaisusta ”Aasian tiikerit”.
Vielä 1990-luvun alussa Irlanti oli yksi Euroopan unionin köyhimmistä maista. Onnistuneen talouspolitiikan avulla saavutettiin kuitenkin länsimaiden kovin talouskasvu, ja 2000-luvulle tultaessa Irlanti oli noussut yhdeksi Euroopan varakkaimmista maista. Irlannin politiikasta tuli esikuva monelle itäblokin maalle. Vuonna 2008 alkaneen maailmanlaajuisen talouskriisin yhteydessä Irlannin talous romahti.
Karl Johan Robert Standertskjöld

Karl Johan Robert Standertskjöld (24. kesäkuuta 1851 Helsinki – 11. maaliskuuta 1906 Helsinki) oli suomalainen juristi ja virka- ja valtiopäivämies.
Standertskjöldin vanhemmat olivat insinöörieverstiluutnantti Johan Fredrik Vilhelm Standertskjöld ja Charlotta Maria Johanna von Kraemer. Standertskjöld tuli ylioppilaaksi Helsingissä ja valmistui filosofian maisteriksi 1873 ja molempien oikeuksien kandidaatiksi 1880. Varatuomarin arvon hän sai 1881. Standertskjöld oli ensin senaatin talousosaston ylimääräinen kopisti ja vuodesta 1885 senaatin oikeusosaston kanslisti. Hän toimi jonkin aikaa myös Uudenmaan pataljoonan tarkastajana. Vuonna 1893 Standertskjöld tuli senaatin kamaritoimituskunnan protokollasihteeriksi ja vuonna 1897 oikeusosaston esittelijäsihteeriksi.
Standertskjöld oli aatelissäädyssä edustaja valtiopäivillä 1882, 1885, 1888, 1891,   1894, 1897 ja 1899.
Kaunis nainen

| 20 suosikkia – Kaunis nainen Eero ja Jussi & The Boys |
| --- | --- | --- |

Kokoelmalevyn tiedot
 Julkaistu: 1995
 Kesto: 52.34
 Levy-yhtiö: Fazer Musiikki
Eero ja Jussi & The Boys muut julkaisut
| Kuoppainen tie 1995 | 20 suosikkia – Kaunis nainen 1995 | Shake! 2002 |
20 suosikkia – Kaunis nainen on suomalaisen rockyhtye Eero ja Jussi & The Boysin kokoelma-albumi.
Kappaleet

Banjo Boy - 2.58
Lapsenvahdin rock - 1.56
Kaunis nainen - 2.47
Route 66 - 2.19
Kaikki rakkauteni - 2.01
Liisan koira - 3.21
Mosse - 3.09
Maailmain - 3.05
Tahdon saaren - 2.45
Salainen rakkaus - 3.19
Tummanpunainen - 2.41
Skinnie Minny - 2.59
Ei aika mennyt koskaan palaa - 2.48
Unelmoin mä vain - 2.09
Kaipaan sua - 2.50
Viisi villiruusua - 3.31
Ukkopekka-uu-uu - 2.25
Balladi kanuunasta - 2.04
Vanha tie - 3.27
Aiheesta muualla

Rytmimusiikin Syke: 20 Suosikkia
Kalaton (Orivesi, Talviainen)

| Kalaton |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°43′53″N, 24°37′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  ei laskuojaa 
Järvinumero:  35.757.1.003
Mittaustietoja
Pinnankorkeus:  140,3 m  
Rantaviiva:  0,49 km  
Pinta-ala:  1,632 ha  
Saaria:  ei saaria 
 fiKalaton 
Kalaton tai Kalatonjärvi  ja joskus myös Kaleton  on Pirkanmaalla Oriveden Talviaisessa sijaitseva järvi.
Maantietoa

Järven pinta-ala on 1,6 hehtaaria ja se on 200 metriä pitkä ja 100 metriä leveä. Se sijaitsee kalliomurroksia täynnä olevan metsäylängöllä Kalattomanvuoren päällä loivassa painaumassa. Järvellä ei ole kartan mukaan saaria ja se on autio. Sen rantaviivan pituus on 500 metriä ja sen rannat ovat pääasiassa soistunutta metsämaata. Järvelle ei tule tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Ulpukkaojan valuma-alueeseen (35.757) se kuuluu. Järven vedenpinnan korkeus on 140,3 metriä mpy. Sille oli vanhoissa kartoissa merkitty laskuoja, joka laski Isosuon läpi Isoon Kukkojärveen. Ojalle kertyi pudotusta yli 15 metriä.
Kari Kuuva (albumi)

| Kari Kuuva Kari Kuuva |
| --- | --- | --- |

Studioalbumin tiedot
 Julkaistu: 25. tammikuuta 2013
 Tyylilaji: iskelmä
 Kesto: 46.08
 Levy-yhtiö: Unja Records
Listasijoitukset
  Suomen virallinen lista: 50.
Kari Kuuvan muut julkaisut
| Tango Pelargonia – 20 suosikkia 1997 | Kari Kuuva 2013 |   |
Kari Kuuva on suomalaisen laulaja-lauluntekijä Kari Kuuvan seitsemäs studioalbumi. Se julkaistiin 25. tammikuuta 2013. Albumi nousi Suomen virallisen listan sijalle 50.
Kuuvan edellinen studioalbumi Ajopäiväkirja ilmestyi vuonna 1991. Pääsyynä 22 vuoden taukoon oli Kuuvalle 1990-luvulla sattunut vakava auto-onnettomuus ja siitä toipuminen.
Albumin kappaleista vanhin on "Tankki täynnä unelmia", jonka Kuuva kirjoitti Sammy Babitzinin muistolle tämän kuoltua vuonna 1973.
Kappaleet

Tatuoitu perhonen – 3.43
Tankki täynnä unelmia – 4.18
Jos sinulla on aikaa – 4.00
Iltatuulen Leidi – 4.05
Juoni elämäsi sun – 3.36
Meidän tarinamme – 3.49
Tukka hulmuten – 4.02
Mallashuntu – 3.24
Kulkee juoksu virran – 4.30
Piripintaan – 2.37
Laulu sinulle – 3.33
Aika virtaa kaihoten – 4.31
Arvostelut

Helsingin Sanomat: positiivinen
Mittatekniikan keskus

| Mittatekniikan keskus |
| --- | --- |

Yritysmuoto:  Osa VTT:tä, joka on valtion kokonaan omistama osakeyhtiö ja joka kuuluu työ- ja elinkeinoministeriön hallinnonalaan
Perustettu:  1991
Kotipaikka:  Otaniemi (Espoo) ja Kajaani
Toimiala:  metrologia
Kotisivu:  www.mikes.fi
Infobox OKVirheellinen NIMI-arvo: 
Mittatekniikan keskus MIKES oli vuoden 2014 loppuun itsenäinen tutkimuslaitos, johon kuului kaksi toimialaa: MIKES-metrologia ja FINAS-akkreditointi. Vuoden 2015 alussa MIKESin metrologiatoiminnot yhdistyivat VTT:n kanssa muodostaen Teknologian tutkimuskeskus VTT Oy:n. Nykyään MIKES on VTT:n yksi tutkimusalue (VTT MIKES), joka toimii myös Suomen kansallisena metrologialaitoksena. MIKES vastaa kansainvälisen yksikköjärjestelmän (SI-järjestelmä) toteutuksesta Suomessa sekä kansallisen mittanormaalijärjestelmän kehityksestä, ylläpidosta ja valvonnasta. Tutkimusalueena MIKESissä on metrologia eli mittaustiede. Asiakkaisiin kuuluvat kotimaiset ja kansainväliset yritykset ja julkinen sektori. MIKES osana VTT:tä kuuluu Työ- ja elinkeinoministeriön hallinnonalaan.
Toimitalo Otaniemessä 60°10′49″N, 024°49′33″E
Laboratorion tärinävaimennus. Sinisen betonilaatan massa on 140 000 kg.
Toiminta

MIKES perustetettiin vuonna 1991 ja siihen kuului kaksi toimialaa: MIKES-metrologia ja FINAS-akkreditointi. Vuoden 2015 alusta MIKES ja VTT yhdistyivät muodostaen Teknologian tutkimuskeskus VTT Oy:n. MIKES on yksi VTT:n tutkimusalueista ja toimii samalla Suomen kansallisena metrologialaitoksena. MIKESin neljä perustehtävää metrologialaitoksena ovat SI-mittayksikköjärjestelmän toteutus, korkeatasoisen tutkimuksen teko metrologian alueella, mittausmenetelmien kehittäminen teollisuuden ja yhteiskunnan tarpeisiin ja kalibrointi-, asiantuntija- ja koulutuspalvelujen tuottaminen.  MIKES toimii kansallisena mittanormaalilaboratoriona pituudessa, massassa, paineessa, lämpötilassa, kosteudessa, kaasuvirtauksessa, sähkösuureissa, aika- ja taajuussuureissa, akustisissa suureissa, voimassa ja vääntömomentissa. Lakisääteisen metrologian osalta MIKES tekee yhteistyötä Turvallisuus- ja kemikaaliviraston Tukesin kanssa. Tukes huolehtii siitä, että kaupankäynnissä käytetään lain vaatimukset täyttävää mittauslaitetta, kun määritetään tuotteen hintaa. Tällaisia mittalaitteita ovat esim. kaupan vaa’at ja polttoainemittarit.
MIKES muutti vuonna 2005 toimitaloon, jossa mittaustieteen asettamat vaatimukset lämpötilan, tärinän ja sähköisten häiriöiden suhteen on otettu suunnittelussa huomioon. Talo sijaitsee Otaniemessä. MIKESin toinen toimipiste on Kajaanissa, UPM:n lakkautetun paperitehtaan remontoiduissa tiloissa. MIKES on lisäksi tehnyt sopimuksen Suomen ympäristökeskuksen, Ilmatieteen laitoksen, Säteilyturvakeskuksen, Aalto-yliopiston ja Geodeettisen laitoksen kanssa mittanormaalitoiminnan hoitamisesta erikoisaloilla.
Tutkimus

MIKESin strategisia tutkimusalueita ovat kvanttimetrologia, spektroskopia, nano- ja mikrometrologia, ympäristö ja energia. MIKES toimii aktiivisesti EU:n eurooppalaisessa metrologiaohjelmassa EMRP (European Metrology Research Programme) ja metrologian innovaatio- ja tutkimusohjelmassa EMPIR (European Metrology Programme for Innovation and Research) ja kotimaisissa tutkimushankkeissa. Yhteistyökumppaneita ovat muun muassa eurooppalaiset metrologialaitokset, Otaniemen tiedeyhteisö ja Kajaanin alueen organisaatiot CEMIS-yhteenliittymässä.
Ylijohtajat

MIKESiä ovat johtaneet:
Ulla Lähteenmäki 1991–2001
Timo Hirvi 2001–2015
Heikki Isotalo 2015–2016
Mikko Merimaa 2016–2018
Martti Heinonen 2018–
Aiheesta muualla

MIKESin kotisivut
FINAS
Mick McCarthy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Joseph McCarthy
Syntymäaika: 7. helmikuuta 1959 (ikä 65)
Syntymäpaikka: Barnsley, Englanti
Pelipaikka: puolustaja
Seura
Seura: Blackpool
Tehtävä: päävalmentaja
Seurat
| Vuodet | Seura | O | (M) |
| 1977–1983 | Barnsley | 272 | (7) |
| 1983–1987 | Manchester City | 140 | (2) |
| 1987–1989 | Celtic | 48 | (8) |
| 1989–1990 | Olympique Lyon | 10 | (1) |
| 1990–1992 | Millwall | 35 | (2) |
Maajoukkue
| 1984–1992 | Irlanti | 57 | (2) |
Valmennusura
1992–1996: Millwall
1996–2002: Irlanti
2003–2006: Sunderland
2006–2012: Wolverhampton Wanderers
2012–2018: Ipswich Town
2018–2020: Irlanti
2020–2021: APOEL
2021: Cardiff City
2023–: Blackpool
 Seurajoukkueuran tilastot kattavat vain kansalliset sarjat.
Mick McCarthy (s. 7. helmikuuta 1959) on irlantilainen jalkapallovalmentaja ja entinen puolustaja. Tammikuusta 2023 lähtien hän on toiminut Blackpoolin päävalmentjana.
Ura pelaajana

South Yorkshiressä Englannissa syntynyt McCarthy aloitti peliuransa tuolloin nelosdivisioonassa pelanneessa Barnsleyssä. Hän debytoi elokuussa 1977 ottelussa Rochdalea vastaan. Tuon ottelun Barnsley voitti 4–0. McCarthy edusti seuraa kaikkiaan kuusi kautta ja oli mukana seuran nousujuhlissa aina kakkosdivisioonaan saakka.
Barnsleyn vakiomiehistöön kuulunut McCarthy siirtyi joulukuussa 1983 Barnsleystä niin ikään kakkosdivisioonassa pelanneeseen Manchester Cityyn. Kaudella 1984–1985 City nousi pääsarjaan, ja näin myös McCarthy teki ensiesiintymisensä Englannin huipulla. Cityn osalta kausi 1985/86 päättyi liigan puoliväliin, mutta jo seuraavalla kaudella vauhti oli liian kovaa ja City putosi takaisin ykkösdivisioonaan.
McCarthy ei jatkanut Cityssä vaan siirtyi kesällä 1987 skotlantilaiseen Celticiin. Skottiseurassa McCarthy juhli debyyttikaudellaan tuplamestaruutta ja seuraava kausi toi palkintokaappiin Skotlannin cupin voiton. Irlantilaistoppari ei kuitenkaan onnistunut vakiinnuttamaan paikkaansa Celticissä ja kesällä 1989 hän siirtyi uusien haasteiden perässä ranskalaisseura Olympique Lyonnais'n paitaan.
Irlantilaisen visiitti Ranskassa jäi lyhyeksi, sillä peliaikaa Raymond Domenechin alaisuudessa ei juuri tullut. McCarthy pelasi kevätkauden 1990 lainalla Millwallissa, jonne siirtyi kauden jälkeen. Hän pelasi seurassa uransa kaksi viimeistä kautta lopettaen aktiiviuransa 1992.
Maajoukkuetasolla McCarthy edusti Irlantia 57 A-maaottelussa. Hän oli mukana EM-kisoissa 1988, jolloin tie katkesi jo alkulohkoon, sekä MM-kisoissa 1990, jolloin Irlanti eteni puolivälieriin. McCarthy oli maajoukkueen kapteeni ja sai lempinimen Captain Fantastic.
Ura pelaajana > Meriitit pelaajana

Skotlannin mestaruus: 1988
Skotlannin cup: 1988, 1989
Ura valmentajana > Meriitit valmentajana

Englannin mestaruussarja: 2005, 2009
MM-2.kierros: 2002
Kalaton (Orivesi, Siikaneva)

| Kalaton |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′11″N, 24°11′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  ei laskuojaa 
Järvinumero:  35.745.1.032
Mittaustietoja
Pinnankorkeus:  172 m  
Rantaviiva:  0,649 km  
Pinta-ala:  1,372 ha  
Saaria:  2 
 fiKalaton 
Kalaton  on Pirkanmaalla Orivedellä Siikanevan eteläpuolella sijaitseva järvi.
Maantietoa

Järven pinta-ala on 1,4 hehtaaria, se on 250 metriä pitkä ja 100 metriä leveä. Järvellä on kartan mukaan kaksi lähekkäin sijaitsevaa pikkusaarta. Sen rantaviivan pituus on 650 metriä ja sen rannat ovat ojittamatonta suomaata. Järvi jää Ison Petäjäjärven ja Vähän Petäjäjärven väliin.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 172 metriä mpy. Siihen ei ole johdettu ojia eikä sillä ole laskuojaa, joten järvi voidaan luokitella umpijärveksi.
Kami (täsmennyssivu)

Kami voi tarkoittaa:
kami, pyhä tai kunnioitettu ilmiö šintolaisuudessa
kamit, etninen ryhmä Tansaniassa
Paikat

Kami, Japanin kaupunki Kōchin prefektuurissa
Kami, Japanin maaseutukaupunki Miyagin prefektuurissa
Kami, Japanin maaseutukaupunki Hyōgon prefektuurin Mikatan piirikunnassa
Kami, Japanin entinen maaseutukaupunki Hyōgon prefektuurin Takan piirikunnassa
Kami, Japanin entinen kyläkunta Naganon prefektuurissa
Henkilöt

Kami, japanilainen muusikko
Hisao Kami, japanilainen entinen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kami”, voi hakea sivunnimihaulla, laajalla sivunnimihaulla tai tekstihaulla.
Kalaton (Padasjoki, Auttoinen)

| Kalaton |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°16′19″N, 25°08′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  suo-oja 
Järvinumero:  35.786.1.020
Mittaustietoja
Pinnankorkeus:  164,7 m  
Rantaviiva:  0,491 km  
Pinta-ala:  1,144 ha  
Saaria:  ei saaria 
 fiKalaton 
Kalaton  on Päijät-Hämeessä Padasjoella  sijaitseva lampi.
Maantietoa

Lammen pinta-ala on 1,1 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 164,7 metriä mpy.
Mercy Falls

| Mercy Falls Seventh Wonder |
| --- | --- | --- |

Studioalbumin tiedot
 Julkaistu: 12. syyskuuta 2008
 Tuottaja(t): Andreas Blomqvist
 Tyylilaji: progressiivinen metalli
 Kesto: 73.57
 Levy-yhtiö: Lion Music
Muut kannet
 Erikoisversion kansi
Seventh Wonderin muut julkaisut
| Waiting in the Wings 2006 | Mercy Falls 2008 | The Great Escape 2010 |
Mercy Falls on progressiivista metallia soittavan Seventh Wonderin kolmas studioalbumi, joka julkaistiin 12. syyskuuta 2008. Kyseessä on yhtyeen ensimmäinen konseptialbumi. Sitä voidaan pitää yhtyeen läpimurtoalbumina ja se on saanut kriitikoilta ylistävää palautetta.
Kappaleet

A New Beginning – 03.05
There and Back – 03.02
Welcome to Mercy Falls – 05.11
Unbreakable – 07.18
Tears for a Father – 01.58
A Day Away – 03.43
Tears for a Son – 01.43
Paradise – 05.44
Fall in Line – 06.09
Break the Silence – 09.29
Hide and Seek – 07.46
Destiny Calls – 06.17
One Last Goodbye – 04.21
Back in Time – 01.14
The Black Parade – 06.57
Kokoonpano

Andreas Blomqvist – basso
Tommy Karevik – laulu
Johan Liefvendahl – kitara
Johnny Sandin – rummut
Andreas Söderin – kosketinsoittimet
Arvostelut

Imperiumi.net: 10/10
Progressivemelodies.com:
Aiheesta muualla

Mercy Falls Discogsissa. (englanniksi)
Albumi Mercy Falls Encyclopaedia Metallum -sivustolla (englanniksi)
Kalaton (Loppi, Saarelankulma)

| Kalaton |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°38′34″N, 24°21′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tervajoen valuma-alue (35.87)
Laskujoki:  ei laskuojaa 
Järvinumero:  35.874.1.006
Mittaustietoja
Pinnankorkeus:  123,6 m  
Rantaviiva:  1,376 km  
Pinta-ala:  11,289 ha  
 fiKalaton 
Kalaton  on Kanta-Hämeessä Lopella Saarelankulman kylän lähellä sijaitseva lampi.
Maantietoa

Lampi sijaitsee Räyskälästä tulevan harjujakson länsipuolella tai jopa sisällä. Lampi saattaa olla kokonaan tai osittain suppa. Lammen pinta-ala on 11,3 hehtaaria ja se on 450 metriä pitkä ja 400 metriä leveä. Sen rantaviivan pituus on 1,4 kilometriä ja sen rannat ovat harjun rinteitä sekä lounaassa suota. Rannoille on rakennettu kymmenen vapaa-ajan asuntoa. Niille johtaa tiet yhdystieltä 13609.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 123,6 metriä mpy. Lampeen laskee kolme lyhyttä suo-ojaa. Sillä ei ole nykyään laskuojaa, mutta sellainen oli vielä tai jo olemassa 1950-luvulla.
Historiaa

Vuoden 1855−1856 Kalmbergin kartastossa sen nimi kirjoitettiin "Kalattoman lampi". Se oli silloin autio.
Vuoden 1958 peruskartassa oli Kalattomasta kaivettu laskuoja Kalevansuolla olevalle Kalevanlammille. Suo oli tuolloin ojittamaton. Myöhemmin, kun suo ojitettiin, jäi laskuoja piirtämättä.
Kawaguchi

| Kawaguchi (川口市) |
| --- | --- |
 Kawaguchin keskustaa
 lippu:  symboli
 Kawaguchin sijainti Saitaman prefektuurissa
 Kawaguchi
 Koordinaatit: 35°48′27.7″N, 139°43′26.8″E 
Valtio:  Japani
Alue:  Kantō
Prefektuuri:  Saitama
Pinta-ala:  
 – Kokonaispinta-ala:  61,95 km²
Väkiluku (2017):  595 495
 – Väestötiheys:  9 612,5 as./km²
Symbolit:  
 – Kukka:  Lilium longiflorum
 – Puu:  Camellia sasanqua
Aikavyöhyke:  UTC+9
 
 www.city.kawaguchi.lg.jp 
Infobox OKVirheellinen NIMI-arvo: 
Kawaguchi (jap. 川口市, Kawaguchi-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee Suur-Tokion alueella aivan Tokion metropolin pohjois- ja prefektuurin pääkaupungin Saitaman eteläpuolella. Kaupungissa on 595 495 asukasta (vuonna 2017) ja sen pinta-ala on 61,95 neliökilometriä. Kawaguchi on nimitetty yhdeksi Japanin erityiskaupungeista.
Kaupungin etelärajalla virtaava Arajoki erottaa sen Tokiosta. Edo-kaudella Kawaguchi oli pikkupaikkakunta, joka kehittyi muun muassa metallinvalun ja puidenviljelyn keskuksena. Kawaguchin kaupunki perustettiin vuonna 1933 Kawaguchin maaseutukaupungin ja kolmen kyläkunnan yhdistyessä. Myöhemmin se on kasvanut voimakkaasti Tokion asuinlähiönä.
Kawaguchia palvelevat JR Higashi-Nihonin Keihin-Tōhoku-linja ja kolmannen sektorin Saitaman pikarautatielinja, jotka liittävät sen Tokioon. JR Higashi-Nihonin itä–länsisuuntainen Musashino-linja kulkee vuorostaan kaupungin pohjoisosissa.
Aiheesta muualla

Kuvia tai muita tiedostoja aiheesta Kawaguchi Wikimedia Commonsissa
Kaupungin internetsivut (japaniksi)